sepsiszentgyorgy.info - Szúnyogirtásra kerül sor Sepsiszentgyörgyön
A második permetezésre az első permetezéstől számított 10-14 napon belül kerül sor az időjárási körülményektől függően, az időpontról az önkormányzat értesíteni fogja a lakosságot.
(A Városimázs Iroda közleménye, 2020. július 13. )
Ahogyan arról már korábban beszámoltunk, csütörtökön, július 16-án szúnyogirtásra kerül sor Sepsiszentgyörgy területén. Mivel sokakban aggodalmat váltott ki a Cymina Plus vegyszer használata, a permetezéssel megbízott szakcég a következő pontosításokat közölte:
A romániai piacon bejegyzett, biocidokat és aktív hatóanyagokat tartalmazó vegyszerek az európai nyilvántartásban is szerepelnek;
A használt vegyszer megfelelő tanúsítvánnyal rendelkezik az Egészségügyi Minisztérium részéről és megtalálható az Egészségügyi Minisztérim által kiállított, biocidokat tartalmazó termékek listáján;
A Cymina Plus vegyszer csak abban az esetben számít veszélyesnek, ha azt koncentált állapotában használják, vagy nem tartják be a gyártó által megszabott, higításra vonatkozó előírásokat;
A szakcég nem használ olyan termékeket, amelyek az emberek egészségét veszélyeztetné. A termékleírásban szereplő információk nem a lakosságot érintő veszélyekre hívja fel a figyelmet, hanem azokat figyelmezteti, akik a vegyszert használják, főként a megfelelő védőfelszerelés használatát illetően (beleértve a szakcég munkatársait is, akik a vegyszerrel permeteznek);
A Cymina Plus típusú vegyszerből kinti környezetben, a repülő rovarok részére, egy hektárnyi területre 50 ml-t higítanak 3 liter vízben, az Egészségügyi Minisztérium által kiállított dokumentumok szerint. Ebben a koncentrátumban lehetetlen, hogy ekkora mennyiségű vegyszer mérgező anyagként hasson.
A Cymina Plus permetezése alacsony mennyiségben történik, nagyon kicsi, 50 mikronos részecskék formájában.
Ugyanakkor, a permetezés során használt vegyszer nem káros a kistestű madarak, például a fecskék vagy galambok egészségére, csak a rovarokon fejti ki a hatását. Ennek értelmében újra felhívjuk a méhészek figyelmét, hogy a permetezés ideje alatt ne engedjék ki a méhetek.
Emlékeztetjük a lakosságot, hogy július 16-án, csütörtökön este 18:00 és 24:00 óra között repülőgépből permeteznek a város teljes közigazgatási területén, így Kilyén, Szotyor és Szépmező területén is. Ugyanebben az időben földi permetezéses módszerrel is irtják a szúnyogokat a patakmedrekben és parkokban.